**ELŐTERJESZTÉS**

**Tiszavasvári Város Önkormányzata Képviselő-testületének**

**2022. február 14-én tartandó rendkívüli ülésére**

Az előterjesztés tárgya: Császár József önkormányzati képviselő lemondásáról

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/1847/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2022. február 10.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**Császár József önkormányzati képviselő lemondásáról**

**Tisztelt Képviselő-testület!**

Császár József önkormányzati képviselő postai úton jelezte önkormányzati képviselői mandátumról történő lemondását a képviselő-testület részére. Lemondó nyilatkozata 2022. február 9. napján érkezett meg és jelen előterjesztés 1. mellékletét képezi. A lemondás időpontjának a nyilatkozat átvételének napját jelölte meg.

Magyarország helyi önkormányzatairól szóló 2011. évi CLXXXIX tv. (továbbiakban: Mötv.) 29.§--31.§-ai az alábbiakat határozza meg a képviselő lemondása esetére:

**„29. §** (1) Az önkormányzati képviselő megbízatása megszűnik:

*a)* a megválasztását követő helyi önkormányzati általános választás napján, jelöltek hiányában elmaradt választás esetén az időközi választás napján;

*b)* ha a helyi önkormányzati képviselők és polgármesterek választásán már nem választható;

*c)* az összeférhetetlenség kimondásával;

*d)* méltatlanság megállapításával;

*e)* ha az önkormányzati képviselő, annak az ülésnek az időpontjától, amelyről első ízben távol maradt, egy éven át nem vesz részt a képviselő-testület ülésén;

*f)* lemondással;

**30. §** (1) Az önkormányzati képviselő a képviselő-testület ülésén jelentheti be lemondását. A lemondást és a megbízatás megszűnésének időpontját az ülés jegyzőkönyvében rögzíteni kell.

(2) **Az önkormányzati képviselő lemondhat a képviselő-testülethez intézett írásbeli nyilatkozatával is, melyet a polgármesternek**, a főpolgármesternek, a megyei közgyűlés elnökének **ad át vagy juttat el. Az írásbeli nyilatkozatot a képviselő-testület következő ülésén ismertetni kell.**

(3) **A lemondás nem vonható vissza.**

(4) **Az önkormányzati képviselő megbízatása megszűnik a képviselő által meghatározott, a lemondást követő egy hónapon belüli időpontban, ennek hiányában a lemondás bejelentésének vagy az írásbeli nyilatkozat átvételének napján.**

**31. §** (1) Az önkormányzati képviselői megbízatás megszűnését a 29. § (1) bekezdés *c)-e)* pontjai esetén a képviselő-testület a határozatában állapítja meg.

(2) A képviselő-testület (1) bekezdés szerinti határozatát kézbesíteni kell:

*a)* az érintett önkormányzati képviselőnek;

*b)* a választási bizottságnak;

*c)* a kormányhivatalnak.

*g)* a képviselő-testület feloszlatásával;

*h)* a képviselő-testület feloszlása esetén, valamint

*i)* az önkormányzati képviselő halálával.

(2) Az önkormányzati képviselő az (1) bekezdés *b)* pontjában foglalt feltétel bekövetkezéséről három napon belül köteles tájékoztatni a képviselő-testületet és a kormányhivatalt.”

**Az Mötv. fentebb hivatkozott rendelkezése értelmében Császár József képviselő megbízatása 2022. február 9. napjával megszűnt.**

Császár József képviselő a 3-Együtt az Egységért Párt által állított kompenzációs listáról vált önkormányzati képviselővé.

A helyi önkormányzati képviselők és polgármesterek választásáról szóló 2010. évi L. tv. 21.§ (2) bekezdése értelmében: „Ha a megyei, **a kompenzációs** vagy a fővárosi kompenzációs **listáról megválasztott képviselő kiesik, helyére az eredetileg bejelentett listáról a jelölő szervezet által bejelentett jelölt lép**. Ha a fővárosi kompenzációs listáról mandátumot szerző képviselőt időközi választás eredményeképpen főpolgármesterré vagy fővárosi kerületi polgármesterré választják, helyére az eredetileg bejelentett fővárosi kompenzációs listáról a jelölő szervezet által bejelentett jelölt lép. Ha a jelölő szervezet a választási eljárásról szóló 2013. évi XXXVI. törvény 207/A. §-ában meghatározott határidőig nem jelenti be a jelöltet, a megüresedett helyre a listán soron következő jelölt lép.”

A Helyi Választási Bizottság a lemondott képviselő mandátumát a legutóbbi önkormányzati választáson eredetileg bejelentett kompenzációs lista alapján adja ki. A mandátumot elfogadó képviselőnek a testület előtt kell majd esküt tennie, ezt követően gyakorolhatja képviselői jogait és kötelezettségeit.


Kérem a képviselő-testületet az előterjesztés megtárgyalását követően hozza meg döntését!


Tiszavasvári, 2022. február 10.

**Szőke Zoltán**

**polgármester**

előterjesztés 1. melléklete





**határozat-tervezet**

**Tiszavasvári Város Önkormányzata**

**Képviselő-testülete**

**…./2022. (II.14.) Kt. számú**

**határozata**

**Császár József önkormányzati képviselő lemondásáról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 30.§ (2) bekezdése alapján az alábbi döntést hozza:

Császár József Sándor önkormányzati képviselő lemondását, önkormányzati képviselői mandátumának 2022. február 9. napi hatállyal történő megszűnését tudomásul veszi.

Felkéri a polgármestert a képviselő-testületi határozatot küldje meg a Tiszavasvári Helyi Választási Bizottság elnöke részére.

Határidő: azonnal Felelős: Szőke Zoltán polgármester